রামি আল জামারাত
রামি আল জামারাত (আরবি: رمي الجمرات ramī aj-jamarāt, আক্ষ. "জামারতকে পাথর নিক্ষেপ") (শয়তানকে পাথর নিক্ষেপ বলেও পরিচিত) ইসলামের পঞ্চস্তম্ভের অন্যতম হজের একটি অংশ। হাজিরা মক্কার পূর্ব দিকে অবস্থিত মিনায় তিনটি দেয়ালে (জামারাত নামে পরিচিত, ইতিপূর্বে এগুলো স্তম্ভ আকারের ছিল) পাথর নিক্ষেপ করেন। এটি হজের অন্যতম গুরুত্বপূর্ণ অংশ। মিনায় আসার পূর্বে মুজদালিফায় অবস্থানের সময় সাধারণত পাথর সংগ্রহ করা হয়।